**INDOKOLÁS**

**Velem községi Önkormányzat**

**NKA pályázat benyújtása**

**Tisztelt Polgármester Úr!**

Megjelent a Nemzeti Kulturális Alap Kulturális Fesztiválok Kollégiuma által meghirdetett Művészeti értéket létrehozó és bemutató kulturális fesztiválok megrendezésének támogatása pályázati felhívása.

Pályázni a **2021. május 1. és 2022. május 1. között** megvalósuló fesztiválokra lehet.

A pályázat benyújtási határideje 2021. május 4.

**A támogatás formája:** vissza nem térítendő támogatás

**Igényelhető támogatás:** maximum 15.000.000 Ft/pályázat.

**Maximális támogatási intenzitás mértéke**: legfeljebb 80%.

A pályázatban 20 % önerő biztosítását is előírja a felhívás. Ennek igazolását Velem községi Önkormányzat a 2021. évi költségvetése terhére vállalni tudja. Tervezésre került a Velemi Gesztenyenapokkal kapcsolatos kiadások és várható bevételei.

Ezek alapján kérem a Tisztelt Polgármester Urat, hogy járuljon hozzá az Nemzeti Kulturális Alap Kulturális Fesztiválok Kollégiuma által meghirdetett Művészeti értéket létrehozó és bemutató kulturális fesztiválok megrendezésének támogatása pályázaton való részvételéhez.

A kérelem indoka:

Velem községi Önkormányzat 2021. évi költségvetésében a Velemi Gesztenyenapok várható bevételi összegek előzetesen betervezésre kerültek, a kiadások így tervezhetőek voltak annak érdekében, hogy a rendezvényi kiadásokra kötelezettségeket vállalhasson. A pályázat benyújtásához szükséges önerő az Önkormányzat költségvetésében rendelkezésre áll, így Velem községi Önkormányzatnak többletkiadást nem jelentene.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

Velem, 2021. április 16.

Cserkutiné Stipsics Edina s.k.

pénzügyi és gazdálkodási osztályvezető

****

**Határozati javaslat**

1. Velem község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a Velem községi Önkormányzat Nemzeti Kulturális Alap Kulturális Fesztiválok Kollégiuma által meghirdetett Művészeti értéket létrehozó és bemutató kulturális fesztiválok megrendezésének támogatása pályázatán való részvételéhez hozzájárul.

2. A pályázat keretében a Velem községi Önkormányzat 7 052 600 Ft összegre nyújthatja be a pályázatát, amelyhez a felhívás alapján 3 248 000 Ft önrészre a 2021. évi költségvetésének Velemi Gesztenyenapok tevékenységéhez kapcsolódó kiadási előirányzata nyújt fedezetet.

Felelős: Bakos László polgármester

Határidő: azonnal